د راتلونکو ولسمشریزو ټاکنو یو احتمالي نوماند، چې په دې ورځو کې د ډېرو ژبو په سر دی، محمد حکیم تورسن نومیږي.
هغه د کابل پوهنتون د ادبیاتو فارسي څانګه لوستې او له ۱۳۵۸ څخه تر ۱۳۷۱ پورې یې د ملي امنیت ادارې په مختلفو برخو کې دندې ترسره کړي.
– زما د ولسمشرۍ دوره کې به د مخکینۍ ژمنې خلاف د ملي یووالي حکومت مشران د چاینکي پخولو له شاګردۍ هم محروم شي؛ ځکه هلته به د غوښې خوړلو چانس ولري.
ګڼ خلک د ده د خبرو ویډیوګانې شیر کوي، څوک وایي د ده خورا پرځان باور یې خوښیږي، څوک یې د سپینو او عامیانه خبرو صفت کوي او څوک یې رواني ناروغ ګڼي او په چټیات ویلو یې تورنوي.